b'\n_START_ARTICLE_\nCiklotolas\n_START_PARAGRAPH_\nCiklotolas (angl. Cyclotol)\xc2\xa0\xe2\x80\x93 sprogstamoji med\xc5\xbeiaga, liejamas heksogeno ir trinitrotolueno mi\xc5\xa1inys. Ciklotolas, turintis 65-80\xc2\xa0% heksogeno, artimas labiau paplitusiam B mi\xc5\xa1iniui, kuris turi apie 60\xc2\xa0% heksogeno ir 40\xc2\xa0% TNT._NEWLINE_Da\xc5\xbeniausiai naudojamas ciklotolas turi 70\xc2\xa0% heksogeno, o karinis ciklotolas, naudojamas \xc5\xa1audmen\xc5\xb3 kovin\xc4\x97se dalyse, turi 77\xc2\xa0% heksogeno.\n_START_SECTION_\nNaudojimas\n_START_PARAGRAPH_\nCiklotolas n\xc4\x97ra da\xc5\xbena sprogstamoji med\xc5\xbeiaga, bet buvo prane\xc5\xa1im\xc5\xb3, kad ciklotolas buvo pagrindin\xc4\x97 sprogstamoji med\xc5\xbeiaga kai kuriuose JAV branduoliniuose u\xc5\xbetaisuose. K. Sublette mini, kad ciklotolas naudotas JAV B28 branduolin\xc4\x97je bomboje ir galb\xc5\xabt kituose susijusiuose ginkluose, kuriuose naudojo t\xc4\x85 pat\xc4\xaf inicijuojant\xc4\xaf u\xc5\xbetais\xc4\x85\xc2\xa0\xe2\x80\x93 atomines bombas W34, W28, W40 ir W49._NEWLINE_Ciklotol\xc4\x85 naudojo ir B53 branduolin\xc4\x97je bomboje bei susijusioje W53 kovin\xc4\x97je dalyje.'